laion/Wikipedia-Exotic huggingface dataset:
সূরা কুরাইশ

সূরা কুরাইশ এই ফাইলটি শুনতে অসুবিধা হচ্ছে? মিডিয়া সাহায্য দেখুন। সূরা কুরাইশ মুসলমানদের ধর্মীয় গ্রন্থ কুরআনের ১০৬ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৪ টি। এই সূরার ব্যাপারে সব তফসীরকারকই একমত যে, অর্থ ও বিষয়বস্তুর দিক দিয়ে এই সূরা সূরা-ফীলের সাথেই সম্পৃক্ত। সম্ভবতঃ এ কারণেই কোন কোন মাসহাফে এ দু'টিকে একই সূরারূপে লেখা হয়েছিল। উভায় সূরার মাঝেখানে বিসমিল্লাহ্‌ লিখিত ছিল না। কিন্তু হযরত ওসমান যখন তাঁর খেলাফতকালে কোরআনের সব মাসহাফ একত্রিত করে একটি কপিতে সংযোজিত করান এবং সাহাবায়ে-কেরামের তাতে ইজমা হয়, তখন তাতে এ দু'টি সূরাকে স্বতন্ত্র দু'টি সূরারূপে সন্নিবেশিত করা এবং উভয়ের মাঝখানে বিসমিল্লাহ্‌ লিপিবদ্ধ করা হয়। হযরত ওসমান -এর তৈরি এ কপিকে 'ইমাম' বলা হয়। সূরার প্রথম আয়াতে উল্লিখিত কুরাইশ শব্দ থেকেই উক্ত নামে সূরার নামকরণ করা হয়েছে। একে "সূরা ইলাফ" বলা হয়। উম্মু হানি বিনতু আবূ তালেব হতে বর্ণিত রাসূলুল্লাহ বলেন, আল্লাহ কুরাইশদের সাতটি বিষয়ে মর্যাদা দান করেছেন: (১) আমি তাদের মধ্য হতে। (২) নবুওয়াত তাদের মধ্য হতে এসেছে। (৩) কাবাগৃহের তত্ত্বাবধান। (৪) হাজীদের পানি পান করানোর দায়িত্ব পালন। (৫) আল্লাহ তাদেরকে হস্তীবাহিনীর বিরুদ্ধে সাহায্য করেছেন। (৬) উক্ত ঘটনার পর কুরাইশরা দশবছর যাবৎ আল্লাহ তা‘আলা ব্যতীত কারো ইবাদত করেনি। (৭) আল্লাহ তাদের বিষয়ে কুরআনে পৃথক একটি সূরা নাযিল করেছেন যাতে তাদের ব্যতীত আর কারো আলোচনা করা হয়নি। সুরা কুরাইশের মধ্যে কুরায়েশদের নিকট বায়তুল্লাহর গুরুত্ব তুলে ধরা হয়েছে এবং একনিষ্ঠভাবে কাবার মালিকের ইবাদতের প্রতি আহবান করা হয়েছে। নিম্নে এ বিস্তারিত আলোচনা করা হল— মুহাম্মদের আগমনের পূর্বকাল থেকেই মক্কার কুরাইশরা বিভিন্ন প্রকার কুসংস্কার ও কাবা শরীফে অবস্থিত ৩৬০টি মূর্তির পূজা করা হতো। তা সত্ত্বেও আল্লাহ তাদের প্রতি বহুবিদ নিয়ামত ও সুযোগ সুবিধা প্রদান করেছিলেন শুধু মাত্র কা’বার কারণেই। এমনকি তারা শীতকালে ইয়ামেন ও গ্রীষ্মে সিরিয়া বা সাম দেশে ব্যবসা বাণিজ্য করতে অভ্যস্ত ছিল। আর পবিত্র কা’বার কারণেই তারা ইয়ামেন ও সিরিয়া নিরাপদে ব্যবসা বাণিজ্য করতে পারত। তাছাড়া কাবার জন্যই তারা আবরাহ বাদশাহর হাত থেকে রক্ষা পেয়েছিল। আর এসমস্থ বহুবিদ নিয়ামত তারা প্রাপ্ত হয়েছিল শুধু মাত্র কাবার অধিবাসী বলেই। তাই আল্লাহ আলোচ্য সূরায় কাবার গুরুত্ব তুলে ধরে, তথায় অবস্থিত দেব-দেবীর পূজা-আর্চনা না করে, উক্ত ঘরের প্রভু তথা আল্লাহর প্রতি ইবাদত করার আহ্বান করেছেন। তফসীর মাআরেফুল ক্বোরআন (১১ খন্ডের সংহ্মিপ্ত ব্যাখ্যা)। ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ। অনলাইন বাংলা কোরআন ওয়েব্যাক মেশিনে আর্কাইভকৃত ৮ এপ্রিল ২০১৬ তারিখে কোরআন শরীফ.অর্গ। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: কুরাইশ কুরআন প্রবেশদ্বার
সিকিউরিটি অ্যান্ড এক্সচেঞ্জ বোর্ড অফ ইন্ডিয়া

সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া (সংক্ষেপে: সেবি) বা ভারতীয় প্রতিভূতি ও বিনিময় বোর্ড হল ভারতের সিকিউরিটি অর্থাৎ ঋণপত্রের বাজারটির নিয়ন্ত্রণকারী এক প্রতিষ্ঠান। ১৯৮৮ সালে প্রতিষ্ঠা করা সেবির হাতে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া আইন ১৯৯২-র অধীনে ১৯৯২ সালের ১২ এপ্রিলে আইনি ক্ষমতাসমূহ প্রদান করা হয়। ১৯৮৮ সালে ভারত সরকার আনুষ্ঠানিকভাবে বোর্ডটির প্রতিষ্ঠা করে যদিও ১৯৯২ সালের ১২ এপ্রিল সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া আইন ১৯৯২ সংসদে গৃহীত করার পরেই উক্ত আইনটির অধীনে একে আইনি ক্ষমতাসমূহ প্রদান করা হয়। সেবির মুখ্য কার্যালয় মুম্বাইর ওয়ান্দ্রা কার্লা কমপ্লেক্সে অবস্থিত। এর উত্তর, পূর্ব, দক্ষিণ ও পশ্চিম অঞ্চলের ক্ষেত্রীয় কার্যালয়সমূহ যথাক্রমে নতুন দিল্লী, কলকাতা, চেন্নাই ও আহমদাবাদএ অবস্থিত। সেবি প্রতিষ্ঠা হওয়ার আগে কেপিটেল ইস্যুস আইন ১৯৪৭-র অধীনে কন্ত্ট্রোলার অফ কেপিটেল ইস্যুস নামের সংস্থাটি সিকিউরিটি বাজারের নিয়ন্ত্রণকারী ভূমিকায় ছিল। প্রথমাবস্থায় সেবি আইনি ক্ষমতা থাকা এক অ-আইনি সংস্থা ছিল। ১৯৯৫ সালে সেবি আইনের সংশোধনীর সাথে ভারত সরকার প্রতিষ্ঠানটিকে অতিরিক্ত আইনি ক্ষমতা প্রদান করে। সেবি মোট নয় জন সদস্য দ্বারা গঠিত। ভারত সরকার দ্বারা নির্বাচিত একজন অধ্যক্ষ। বিত্ত মন্ত্রণালয়ের দুজন আধিকারিক। ভারতীয় রিজার্ভ ব্যাঙ্ক-এর একজন সদস্য। কেন্দ্রীয় সরকার নির্বাচিত করা ৫ জন সদস্য। এছাড়াও ৩ জন সদস্য পূর্ণকালীন। ক্ষেত্রীয় কার্যালয়সমূহ ছাড়াও জয়পুর ও বাংগালোরে সেবির স্থানীয় কার্যালয় আছে। সিকিউরিটিজ অ্যান্ড এক্সচেঞ্জ বোর্ড অফ ইন্ডিয়ার ভূমিকা শীর্ষক অনুচ্ছেদে কার্যাবলীর বিষয়ে বলা হয়েছে যে "...ঋণপত্রে বিনিয়োগকারীদের স্বার্থর সুরক্ষা ও সিকিউরিটি বাজার তথা এর সাথে সম্পর্কিত বিষয়সমূহের উন্নতি ও নিয়ন্ত্রণ"। সেবি নিম্নলিখিত সিকিউরিটি বা ঋণপত্রের বাজারটির তিনটি মূল উপাদানের প্রতি দায়িত্বশীল: ঋণপত্রের বিতারক বিনিয়োগকারী মধ্যভোগী সেবি মূলতঃ তিনটি দিকে কার্যসমূহ চালায়: প্রতিষ্ঠানটি - নীতি-নিয়মসমূহ প্রণয়ন করে। অনুসন্ধান চলায় ও নীতিসমূহ কার্যকরী করে। অধিসূচনা তথা নির্দেশনা জারী করে। অর্থাৎ সেবি একই সময়ে আইনকর্তা, বিচারকর্তা ও কার্যকর্তা। সেবির তিনজন সদস্যে গঠিত এক বিচারালয় (Securities Appellate Tribunal) আছে এবং এর বর্তমানের মূরব্বী বোম্বে উচ্চ ন্যায়ালয়ের প্রাক্তন ন্যায়াধীশ জে পি দেওধর। সেবির হাতে নিম্নলিখিত ক্ষমতাসমূহ প্রদান করা হয়েছে: স্টক এক্সচেঞ্জসমূহর উপর আইনসমূহকে বৈধতা প্রদান, স্টক এক্সচেঞ্জসমূহর উপর আইনসমূহের পরিবর্তন, প্রতিষ্ঠিত স্টক এক্সচেঞ্জসমূহের হিসাবের বই ও পিরিয়ডিকেল রিটার্নের পরীক্ষণ, বিত্তীয়মধ্যভোগীসমূহের হিসাবের বইয়ের পরীক্ষণ, নির্দিস্ট কিছু কোম্পানীকে তাদের অংশপত্রসমূহ এক বা ততোধিক স্টক এক্সচেঞ্জে অন্তর্ভুক্ত করতে বাধ্য করা, দালালসমূহের ভূক্তিকরণ। টেকনিকাল এডভাইজরি কমিটি কমিটি ফর রিভিউ অফ স্ট্রাকচার অফ মার্কেট ইনফ্রাস্ট্রাকচার ইনস্টিটিউশনস্ "About SEBI"। SEBI। ৩ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১২।  http://www.sebi.gov.in/acts/EmployeeDetails.html Govt appoints JP Devadhar as new Presiding Officer of Securities Appellate Tribunal - Economic Times. Articles.economictimes.indiatimes.com (2013-07-15). Retrieved on 2013-12-06. আনুষ্ঠানিক ওয়েবসাইট
নোলক বাবু

নোলক বাবু একজন বাংলাদেশী গায়ক। তিনি ক্লোজআপ ওয়ান এর প্রতিযোগিতার একজন আধুনিক গায়ক হিসেবে প্রথম পুরস্কার বিজয়ী, যা একটি টিভি অনুষ্ঠান সবার অংশ গ্রহণ ও ভোটের মাধ্যমে সেরা গায়ক নির্বাচন করে। নোলক বাবু জামালপুর জেলায় জন্ম গ্রহণ করেন। তার পারিবারিক নাম ছিল ফরহাদ। তিনি একটি গরীব পরিবারে দারিদ্রতার সাথে লড়াই করে বেড়ে উঠেন। সংগীত শিক্ষা গ্রহণের কোন সুযোগ ছিলনা তার। এর পরেও তিনি কিছু সহায়তা পেয়েছেন জামালপুর শিল্পকলা একাডেমী (সংগীত একাডেমী) থেকে। তার মা ছিলেন পরিবারের একমাত্র উপার্জনক্ষম এবং তিনি খুব দূর্বল ছিলেন তাই তিনি ছেলের সংগীত শিক্ষার অর্থ যোগাড় করতে পারেননি। ২০০৫ সালে যখন ক্লোজআপ১ শুরু হয় তখন ফরহাদ নিজের নাম নিবন্ধন করেন নোলক বাবু হিসেবে। সিলেকশন রাউন্ডে তিনি এসেছিলেন মনোযোগের সহিত "শোয়া চান পাখি" নামের প্রয়াত লোকগীতি গায়ক উকিল মুন্সীর একটি জনপ্রিয় লোকগীতি নিয়ে। পরের রাউন্ডে তিনি গান "আমার গায়ে যত দুঃখ সয়", "মেঘ ভাঙ্গা রোদ", "কেন এই নিঃসঙ্গতা", "তারা ভরা রাতে" এবং "মা গো ভাবনা কেন"। অবশেষে তাকে ইন্টারনেট ও মোবাইল এসএমএস এর মাধ্যমে ভোটে বিজয়ী ঘোষণা করা হয়। সে যে কন্যা ভালো (২০০৬) আমি তোমায় পাব যার সঙ্গে ছিলনা পরিচয় মা রে বেহেস্ত তুমি মন পাখি ও আমার চক্ষু নাই ঐ দূরের গাঁয়ে অন্তরের ভিতর প্রেম যারা খোজে ফিরে সে যে কন্যা ভালো স্বপ্ন মেয়ে দুই চোখের কাঁদন (২০০৮) আমার মাঝে বিলিন তুমি ভালবাসার দূরবিক্ষ দুই চোখের কাঁদন দুঃখ দেবে কারে এত ভালো মন এত রুপ অঙ্গে কেউ বাসে না কত যন্ত্রণা কিনে কিনে মাটিরে মাটি নাইরে পরকাল নিজের কাঁধে নিজের লাশ অপরাধী নোলক বাবু বেশ কিছু ইসলামি গান গেয়েছেন ২০১৩ সালে প্রকাশিত হয় শাহ সোহেল এর কথায় 'আমি নামাজ পড়লাম না রে 'শিরোনামে গান এছাড়াও আরো রয়েছে *রহমের ফল্গু ধারা----গীতিকার ও সুরকার আয়েশা সিদ্দিকা পাঠান। *তোমার সমীপে------গীতিকার বেলাল হোসাইন নূরী ও সুরকার আয়েশা সিদ্দিকা পাঠান। *করবে আমায় পার----গীতিকার ও সুরকার আয়েশা সিদ্দিকা পাঠান। নোলক বাবু মানুষের নিন্দার মুখে পড়েন তার জীবনধারা দ্রুত পরিবর্তন করা ও অশিষ্টাচারের কারণে। ২০০৭ সালে তিনি একজন পথিককে রাস্তায় মারধর করার কারণে কয়েকদিন জেল খেটেছেন। সালমা আক্তার সানিয়া সুলতানা লিজা নিশিতা বড়ুয়া Nolok Babu's Official Site Train singer becomes Bangladesh Idol Nolok Goes to Jail "SLATE"। web.archive.org। ২০০৮-০৮-২১। ২০০৮-০৮-২১ তারিখে মূল থেকে আর্কাইভ করা। সংগ্রহের তারিখ ২০২৩-০৮-২৭।
সিসিলীয় প্রতিরক্ষা

সিসিলীয় প্রতিরক্ষা একটি জনপ্রিয় দাবার প্রারম্ভিক চালের ধরন। প্রথম চাল 1. e4 c5 । সাদা গুটির e4 চালের জবাবে কালো গুটির c5 চালটিকে সিসিলীয় প্রতিরক্ষা বললেও এর বিভিন্ন বিন্যাস, যেমন সিসিলীয় ড্রাগন সহ অসংখ্য চাল মিখাইল তাল, গ্যারি কাসপারভ, ম্যাগনাস কার্লসেন সহ এ পর্যন্ত সকল বিশ্ব চ্যাম্পিয়ন খেলে থাকেন। এই চালের বিন্যাস প্রথম জুলিও সিসার পোলারিও-এর ১৫৯৪ সালের দাবার পান্ডুলিপিতে প্রথম পরিলক্ষিত হয়, তবে তিনি সিসিলীয় প্রতিরক্ষা পরিভাষাটি ব্যবহার করেন নি। ১৭৭৭ সালে ফরাসি দাবারু আন্দ্রে দানিকেন ফিলিডর একে সিসিলীয় প্রতিরক্ষা হিসেবে আখ্যায়িত করেন, কারণ ধারণা করা হয়, ইতালির সিসিলি থেকে এর উৎপত্তি হয়।
লেঞ্জা পাখুই

লেঞ্জা পাখুই (বৈজ্ঞানিক নাম: Bibasis sena(Moore)) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য। লেঞ্জা পাখুই এর প্রসারিত অবস্থায় ডানার আকার ৪৫-৫০ মিলিমিটার দৈর্ঘ্যের হয়। ভারতে প্রাপ্ত লেঞ্জা পাখুই এর উপপ্রজাতিসমূহ হল- Bibasis sena sena Moore, 1865 – Indian Orangetail Awl প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- এদের ডানার মূল রং কালচে বাদামী এবং পিছনের ডানায় প্রান্তদেশে উজ্জ্বল কমলা দাগ যুক্ত। উদরদেশের ও ডানায় উজ্জ্বল কমলা দাগ বর্তমান। ডানার উপরিতল দাগ ছোপ যুক্ত এবং কালচে বাদামী সীমাযুক্ত। পিছনের ডানার নিম্নতলের মধ্যভাগ জুড়ে চওড়া, দুধসাদা, ডিসকাল বন্ধনীটি অবস্থিত যা বাইরের দিকে অস্পষ্ট অথবা ঝাপসা এবং সামনের ডানার নিম্নতল পর্যন্ত বিস্তৃত। স্ত্রী এবং পুরুষ নমুনা অনুরূপ। তবে পুরুষ নমুনা ব্রান্ড বিহীন। খুব দ্রুত উড়ান সম্পন্ন, আর্দ্র অথবা ভিজা দেওয়াল, ভিজে ছোপ, ভিজে মাটি ও পাখির বিষ্ঠায় এদের বসতে দেখা যায়। তরাই অঞ্চল অথবা পাহাড়ের পাদদেশে থেকে ১৫০০মিটার পর্যন্ত উচ্চতায় ঘন পাহাড়ি বোনে এই প্রজাতির দর্শন মেলে। হিমালয় এর ১০২০ মিটার থেকে ১৩৮০ মিটার পর্যন্ত। ফেব্রুয়ারি এবং অক্টোবর থেকে নভেম্বর পর্যন্ত এদের উড়তে দেখা যায়। পুরুষ নমুনা স্থানিক। খুব ভরে পুরুষ নমুনা বেশি সক্রিয় এবং স্ত্রী নমুনা পলায়নশীল হয়। Card for Bibasis sena[স্থায়ীভাবে অকার্যকর সংযোগ] in LepIndex. Accessed 16 October 2007. A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা ২৭২।  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 66। আইএসবিএন 9789384678012।  Isaac, Kehimkar (২০০৮)। The book of Indian Butterflies (1st সংস্করণ)। New Delhi: Oxford University Press। পৃষ্ঠা ৬১। আইএসবিএন 978 019569620 2।  "Bibasis sena Moore, 1865 – Orangetail Awl"। সংগ্রহের তারিখ ৩ মার্চ ২০১৮।  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 469–479। আইএসবিএন 978-8170192329।  Evans, W.H. (১৯৩২)। The Identification of Indian Butterflies (2nd সংস্করণ)। Mumbai, India: Bombay Natural History Society। পৃষ্ঠা 319–320, ser no I3.1।  উইকিমিডিয়া কমন্সে লেঞ্জা পাখুই সংক্রান্ত মিডিয়া রয়েছে।
সূরা ক্বারিয়াহ

সূরা আল ক্বারিআহ বা আল ক্বারিয়াহ (আরবি: سورة القارعة) মুসলমানদের ধর্মীয় গ্রন্থ পবিত্র কুরআনের ১০১তম সূরা। এর আয়াত সংখ্যা ১১টি এবং এর রূকুর সংখ্যা ১। এটি একটি মক্কী সূরা অর্থ্যাৎ এটি মক্কায় অবতীর্ণ হয়েছে। এ সূরার প্রথম শব্দ ক্বারিআহ থেকে এর নামকরণ করা হয়েছে। এ সূরায় শুধু কিয়ামত ও আখেরাতের ওপর আলোকপাত তরা হয়েছে। সূরার শুরুতে মানুষকে একটি "মহা দুর্ঘটনা!" বলে সতর্ক করা হয়েছে: ‘কী সেই মহা দুর্ঘটনা? তুমি কি জানো সেই মহা দুর্ঘটনাটি কী?’ এভাবে শ্রোতাদেরকে একটি ভয়াবহ ঘটনা অনুষ্ঠিত হবার খবর শোনার জন্য প্রস্তুত করার পর দুটি বাক্যে তাদের সামনে কিয়ামতের নক্‌শা এঁকে দেয়া হয়েছে। {{কুরআন} যে ব্যক্তি সংখ্যায় তো নামায, রোযা, সদকা-যাক্বাত, হজ্জ অনেক করে, কিন্তু আন্তরিকতা ও সুন্নতের সাথে সামঞ্জস্য কম, তার আমলের ওজন কম হবে। এ সূরায় আমলের ওজন ও তার হালকা এবং ভারী হওয়ার প্রেক্ষিতে জাহান্নাম অথবা জান্নাত লাভের বিষয় আলোচিত হয়েছে। আমলের সম্পর্কে বিস্তারিত আলোচনা সূরা আ'রাফের শুরুতে করা হয়েছে। সেখানে লিখিত হয়েছে যে, বিভিন্ন হাদীস আয়তের মধ্যে সমন্বয় সাধন করে জানা যায়, আমলের ওজন সম্ভবতঃ দুবার হবে। প্রথমত ওজন করে মুমিন ও কাফেরের মধ্যে পার্থক্য নিরূপণ করা হবে। মুমিনের পাল্লা ভারী ও কাফেরর পাল্লা হালকা হবে। এরপর মুমিনদের মধ্যে সৎকর্ম ও অসৎকর্মের পার্থক্য বিধানের জন্যে হবে দ্বিতীয় দফা ওজন করা হবে। এ সূরায় বাহ্যতঃ প্রথম ওজন বোঝানো হয়েছে, যাতে প্রত্যেক মুমিনের পাল্লা ঈমানের অভাবে হালকা হবে, সে যদিও কিছু সৎকর্ম করে থাকে। যার আমল আন্তরিকতাপূর্ণ ও সুন্নতের সাথে সামঞ্জস্যপূর্ণ, সংখ্যায় কম হলেও তার আমলের ওজন বেশি হবে। পক্ষান্তরে যে ব্যক্তি সংখ্যায় তো নামায, রোযা, সদকা-যাক্বাত, হজ্জ অনেক করে, কিন্তু আন্তরিকতা ও সুন্নতের সাথে সামঞ্জস্য কম, তার আমলের ওজন কম হবে। الْقَارِعَةُ করাঘাতকারী, مَا الْقَارِعَةُ করাঘাতকারী কি? وَمَا أَدْرَاكَ مَا الْقَارِعَةُ করাঘাতকারী সম্পর্কে আপনি কি জানেন ? يَوْمَ يَكُونُ النَّاسُ كَالْفَرَاشِ الْمَبْثُوثِ যেদিন মানুষ হবে বিক্ষিপ্ত পতংগের মত وَتَكُونُ الْجِبَالُ كَالْعِهْنِ الْمَنفُوشِ এবং পর্বতমালা হবে ধুনিত রঙ্গীন পশমের মত। فَأَمَّا مَن ثَقُلَتْ مَوَازِينُهُ অতএব যার পাল্লা ভারী হবে, فَهُوَ فِي عِيشَةٍ رَّاضِيَةٍ সে সুখী জীবন যাপন করবে। وَأَمَّا مَنْ خَفَّتْ مَوَازِينُهُ আর যার পাল্লা হালকা হবে, فَأُمُّهُ هَاوِيَةٌ তার ঠিকানা হবে হাবিয়া। وَمَا أَدْرَاكَ مَا هِيَهْ আপনি জানেন তা কি? نَارٌ حَامِيَةٌ প্রজ্জ্বলিত অগ্নি! "The Quranic Arabic Corpus - Word by Word Grammar, Syntax and Morphology of the Holy Quran" (ইংরেজি ভাষায়)।  তাফহীমুল কোরআন। তফসীর মাআরেফুল ক্বোরআন (১১ খণ্ডের সংক্ষিপ্ত ব্যাখ্যা)। ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ। কোরআন শরীফ.অর্গ। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: আল ক্বারিয়াহ কুরআন প্রবেশদ্বার
সঙ্গীত নাটক অকাদেমি

সঙ্গীত নাটক একাডেমি বা রাষ্ট্রীয় সঙ্গীত, নৃত্য ও নাটক একাডেমি ভারত সরকারের দ্বারা প্রতিষ্ঠিত ভারতীয় সঙ্গীত, নাটক ও নৃত্যের বিকাশ ও প্রচারের উদ্দেশ্যে স্থাপন করা একটি সরকারী সংস্থা। এর মুখ্য কার্যালয় দিল্লীর ফিরোজশাহ রাস্তার রবীন্দ্র ভবনে অবস্থিত। ১৯৫২ সালের ৩১ মে তারিখে ভারতের শিক্ষা মন্ত্রণালয়ের সহযোগিতায় সঙ্গীত নাটক একাডেমি প্রতিষ্ঠা করা হয়। এর প্রথম নির্দেশক ছিলেন ডঃ পি. ভি. রাজমান্নার। ১৯৫৩ সালের ২৮ জানুয়ারী তারিখে ভারতের রাষ্ট্রপতি ডঃ রাজেন্দ্র প্রসাদ সংসদ ভবনে আয়োজিত এক বিশেষ কার্যসূচীর মাধ্যমে আনুষ্ঠানিক ভাবে এর উদ্বোধন করেন। একাডেমিটি সঙ্গীত নাটক একাডেমি ফেলোশিপ ও পুরস্কার প্রদান করে। একাডেমিটি দেশের প্রদর্শনী কলা অর্থাৎ সঙ্গীত, নৃত্য ও নাটকের শীর্ষ প্রতিষ্ঠান হিসাবে কার্য করে। ভারতীয় প্রদর্শনী কলার বিকাশ ও প্রচার এর অন্যতম প্রধান লক্ষ্য। ভারতীয় সংস্কৃতি ও ঐতিহ্য স্বরূপ প্রদর্শনী কলার মাধ্যমে প্রচার করা হয়। এটি দেশে বিদেশে নানা অনুষ্ঠান ও কার্যসূচী আয়োজিত করে। এছাড়া সরকারের সাথে মিলে প্রদর্শনী কলার উন্নতির জন্য কাজ করে। সঙ্গীত নাটক একাডেমির প্রতিষ্ঠা করা কয়েকটি প্রতিষ্ঠান হল, মণিপুরী নৃত্য একাডেমি, ইম্ফল সত্রীয়া নৃত্য কেন্দ্র কত্থক নৃত্য কেন্দ্র (রাষ্ট্রীয় কত্থক নৃত্য প্রতিষ্ঠান, নতুন দিল্লী) রবীন্দ্র রংশাল কেন্দ্র কুটিয়াট্টম কেন্দ্র, তিরুঅনন্তপুরম ছৌ কেন্দ্র, বাড়িপারা, জামসেদপুর উত্তর-পূর্ব কেন্দ্র। এছাড়া একাডেমিটি নাটক, সঙ্গীত ও নৃত্য পরিবেশন ও শিক্ষণে আর্থিক সাহায্য প্রদান করে। প্রদর্শনী কলার গবেষণা, তথ্য চিত্র ও প্রকাশের জন্য পুঁজির যোগান দেয়। সভা, সমিতি, আলোচনা চক্রের আয়োজন করে। প্রদর্শনী কলার ইলেকট্রনিক মাধ্যমে সংরক্ষণ করে। সরকারকে বিভিন্ন দিকে পরামর্শ প্রদান করে। "Institutions of the Sangeet Natak Akademi"। SNA। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১০।  "Centres of the Akademi"। SNA। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১০।
ললিত কলা একাডেমি

ললিত কলা একাডেমি বা রাষ্ট্রীয় কলা একাডেমি ভারতের চারু কলা বিষয়ক রাষ্ট্রীয় একাডেমি। ভারতীয় কলার বিকাশ ও প্রচারের উদ্দেশ্য ভারত সরকার ১৯৫৪ সালে এই একাডেমি প্রতিষ্ঠা করা করেছিল। একে সম্পূর্ণ স্বায়ত্ব শাসনের মর্যদা দেয়া হয়েছে। ললিত কলা একাডেমি বিভিন্ন স্কলারশিপ ও সদস্য পদ প্রদান করে। এটি দেশ বিদেশের বিভিন্ন স্থানে কলা বিষয়ক প্রদর্শনী আয়োজন করে। এটি একটি দ্বিভাষিক জার্ণাল প্রকাশ করে। ললিত কলা একাডেমি ভারতীয় সাংস্কৃতিক মন্ত্রণালয়ের অন্তর্ভুক্ত। এর মুখ্য কার্যালয় দিল্লীর ফিরোজশাহ মার্গের রবীন্দ্র ভবনে অবস্থিত। ২০১৪ সালের ১৬ সেপ্টেম্বর তারিখে ললিত কলা একাডেমির ৬০তম প্রতিষ্ঠা দিবস উপলক্ষে আয়োজিত "স্প্রিট অফ দিল্লী" নামের একটি কার্যসূচী গ্রহণ করা হয়েছিল। বহু কলাকার, শিল্পী ও কবি এতে নিজের শিল্প কলা প্রদর্শন করেছিলেন। রাষ্ট্রীয় শিল্পকলা পুরস্কার ললিত কলা একাডেমি প্রদান করা সর্বোচ্চ পুরস্কার। ভারত তথা এশিয়া মহাদেশের বিখ্যাত কলাকার ও শিল্পীকে এই পুরস্কার প্রদান করা হয়। ভুবনেশ্বর চেন্নাই গাড়ী, দিল্লী কলকাতা লক্ষ্ণৌ সিমলা গুজরাত "Artists highlight the glory of Delhi through poetry-paintings"। ANI News। ১৭ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৮।  "About us"। ১১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৮।
ভারতীয় ডাক

ভারতীয় ডাক বিভাগ, যা ভারতীয় ডাক হিসাবে ব্যবসায় করে আসছে, হল ভারত-এর সরকার চালিত ডাক প্রণালী যা সাধারণত ডাক ঘর হিসাবে পরিচিত । ১৮৫৮ সালের ইস্ট ইন্ডিয়া কোম্পানী ভারতবর্ষকে রাণীর হাতে সমর্পন করার সাথে সাথে ভারত-এ ব্রিটিশ রাজের প্রতিষ্ঠা হয় । ১৮৬১ সাল থেকে ৮৮৯টা ডাকঘর তৈরি হয় যেখানে ৪৩ নিযুত চিঠি এবং ৪.৫ নিযুত খবরের কাগজের আদান প্রদান হয়েছিল । ১৯১১ সালের ১৮ ফেব্রুয়ারি তারিখে বিশ্বর প্রথম উড়ো ডাক (এয়ার মেইল)-এর ঘটনা ঘটে যেখানে হেনরী পেকুয়েট নামের ফরাসি পাইলট এলাহাবাদ থেকে ১৫ কেজি ভার (প্রায় ৬০০০ চিঠি) নিয়ে উড়ে গংগা নদীর অন্যপারে অবস্থিত নেইনি নামের স্থানে উপস্থিত হন । স্বাধীনতার পর থেকে ভারতীয় ডাক দেশজুড়ে বিভিন্ন সেবা প্রদানে অগ্রণী হয় । ১৯৫৯ সালের ভারতীয় ডাক বিভাগ "Service before Self"কে নিজের আদর্শ বাক্য হিসাবে গ্রহণ করে । স্বাধীনতার পরবর্তী সময়কালে ভারতীয় ডাক বিভাগ আধুনিকীকরণে ব্যাপক গুরুত্ব আরোপ করে আসছে । ১৯৯১ সালের বহুমুখী কাউণ্টার যন্ত্রের ব্যবহার দিয়ে লাভালাভের জন্য আরম্ভ করা হয়েছিল । গ্রাহক সেবার উৎকর্ষ সাধন, আয় বৃদ্ধি ও কর্মচারীর কার্য্যদক্ষতা বৃদ্ধির জন্য । ডাক সেবাকে রাজ্যিক সমাজ-নিরাপত্তা প্রচারের কেন্দ্রবিন্দু করার জন্য । ১,৩০,০০০ গ্রাম্য ডাক ঘরকে অণুবৈদ্যুতিক (ইলেক্ট্রনিক) ব্যবস্থার মাধ্যমে সংযোগ করার জন্য । যার পোশাকি নাম RICT ডিভাইস। ডাক সেবা, ডাক ব্যাঙ্কিং ও বীমা সেবাতে কাগজবিহীন লেনদেনের জন্য । ডাক সেবাতে ট্রেকিং ও ট্রেচিং ব্যবস্থা প্রয়োগের জন্য । Postal Life Insurence (PLI&RPLI) এর সুবিধা ২০০৬-০৭ ও ২০১১-১২ সালের মধ্যে একটি ১৮৭৭.২ কোটি টাকার প্রচারের মাধ্যমে ২৫,০০০ ডাক ঘর (২৫,৪৬৪র মধ্যে) কম্পিউটারাইজড্ করা হয় । ২০১৩ সালের ২২ মার্চ তারিখে অণুবৈদ্যুতিক(ইলেক্ট্রনিক) ভারতীয় পোষ্টাাল অর্ডার (e-IPO) আরম্ভ করা হয় কেবল দেশের বাইরে থাকা ভারতীয়দের জন্য । এইগুলি পোষ্টাল অর্ডারের সহায়তায় অনলাইন যোগে ২০০৫ সালের তথ্য জানার অধিকার আইনের মাশুল পরিশোধ করার সুবিধা হয় । ২০১৪ সালের ১৪ ফেব্রুয়ারি তারিখে এই সেবা সকল ভারতীয়র জন্য মুক্ত করে দেয়া হয় । ডাক সূচকাংক বা পিনকোড ডাক টিকিট "সংরক্ষণাগারভুক্ত অনুলিপি" (পিডিএফ)। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ এপ্রিল ২০১৮।  Kaul, Chandrika। "From Empire to Independence: The British Raj in India 1858–1947."। সংগ্রহের তারিখ ৩ মার্চ ২০১১।  "India News in Hindi, Latest Hindi News Punjab & World News, Hindi Newspaper"। Punjabkesari.in। ২০১২-০৫-১৫ তারিখে মূল থেকে আর্কাইভ করা। সংগ্রহের তারিখ ২০১২-০৬-০৭।  "RTI Process gets Further Boost with the Introduction of 'e-Indian Postal Order' for all by the Department of Posts" (সংবাদ বিজ্ঞপ্তি)। PIB। ১৩ ফেব্রুয়ারি ২০১৪। সংগ্রহের তারিখ ১৬ ফেব্রুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এলআইসি (ভারতীয় জীবনবীমা নিগম)

ভারতীয় জীবন বীমা নিগম (ইংরেজি: Life Insurance Corporation of India সংক্ষেপে LIC) ভারতের মধ্যে সবচেয়ে বড় বীমা ও বিনিয়োগকারী সংস্থা। সম্পূর্ণ ভারত সরকার-এর অধীনস্থ ভারতীয় জীবন বীমা নিগম সরকারের খরচের প্রায় ২৪.৬% পুঁজির যোগান দেয়। বর্তমানে এই সংস্থার স্থাবর সম্পত্তির পরিমাণ প্রায় ১৩.২৫ ট্রিলিয়ন টাকা। ভারতীয় জীবন বীমা নিগমের স্থাপনা অধিমিয়মের দ্বারা হয়েছিল এবং একে ভারতের রাষ্ট্রপতি ১৮ জুন ১৯৫৬তে স্বীকৃতি প্রদান করেন। এই অধিনিয়ম ১ জুলাই ১৯৫৬ র থেকে লাগু করা হয় এবং ১ সেপ্টেম্বর ১৯৫৬ তে ভারতীয় জীবন বীমা নিগমের কাজকর্ম আরম্ভ হয়। নিগমের মুখ্য কার্যালয় মুম্বাইতে অবস্থিত। বর্তমানে নিগমের ৮ টা ক্ষেত্রীয় কার্যালয়, ১১৩ টা মণ্ডল কার্যালয়, ২০৪৮ টা শাখা কার্যালয় এবং যথেষ্ট সংখ্যক উপ-শাখা কার্যালয় আছে। তারোপরি ৫৪টা গ্রাহক ক্ষেত্র, ২৫টা মহানগর আঞ্চলিক হাব, ১৩ লাখ ও অধিক ব্যক্তিগত অভিকর্তা ও যথেষ্ট সংখ্যক কর্পোরেট অভিকর্তা, রেফারাল অভিকর্তা, দালাল গোষ্ঠী ও বীমা ব্যাংক আছে। ভারতীয় জীবন বীমা নিগমের মূল মন্ত্র হল 'যুগক্ষম বহাম্যহম', যার অর্থ হল 'আপনার কল্যাণের দায়িত্ব আমার' । এই মন্ত্রটি 'ভাগবত গীতা'র নবম অধ্যায়ের ২২ নং শ্লোক থেকে নেওয়া হয়েছে। "The Telegraph - Calcutta (Kolkata) | Business | LIC seeks to pack greater funds punch"। Calcutta, India: Telegraphindia.com। ২০১০-০৩-০৮। ২০১০-১১-২০ তারিখে মূল থেকে আর্কাইভ করা। সংগ্রহের তারিখ ২০১০-০৮-৩০।  "Bhagavad-gita As It Is Chapter 9 Verse 22"। Vedabase.net। ২০১৩-১০-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৬।  দাপ্তরিক ওয়েবসাইট
সূরা বাইয়্যিনাহ

সূরা আল বাইয়্যিনাহ (আরবি: سورة البينة‎) মুসলমানদের ধর্মীয় গ্রন্থ কুরআনের ৯৮ নম্বর সূরা, এর আয়াত সংখ্যা ৮ টি এবং এর রূকু ১টি। আল বাইয়্যিনাহ সূরাটি মদীনায় অবতীর্ণ হয়েছে। প্রথম আয়াতে রসূলুল্লাহ্‌-এর আবির্ভাবের পূর্বে দুনিয়াতে কুফর, শিরক, ও মূর্খতার ঘোর অন্ধকারের কথা উল্লেখ করে বলা হয়েছে যে, এহেন সর্বগ্রাসী অন্ধকার দূর করার জন্যে একজন পারদর্শী সংস্কারক প্রেরণ করা ছিল অপরিহার্য। রসূলুল্লাহ্‌ -এর জন্ম ও আবির্ভাবের পূর্বে আহ্‌লে-কিতাবরা সবাই তার নবুওয়তের ব্যাপারে ঐকমত্য পোষণ করত। কেননা, তাদের ঐশীগ্রন্থ তৌরাত ও ইঞ্জীলে রসূলুল্লাহ্‌ -এর নবুওয়ত, তার বিশেষ গুণাবলী ও তার প্রতি কোরআন অবতরন সম্পর্কে সুস্পষ্ট বর্ণনা ছিল। তাই ইহুদী ও খ্রীষ্টানদের মধ্যে এ ব্যাপারে কোন বিরোধ ছিল না যে, শেষ যমানার নবী ও রসূল হযরত মোহাম্মদ মোস্তফা আগমন করবেন, তার প্রতি কোরআন নাযিল হবে এবং তার অনুসরণ সবার জন্যে অপরিহার্য হবে। কোরআনেও তাদের এই ঐকমত্যের কথা উল্লেখ করে বলা হয়েছেঃ অথবা তারা মুশরিকদেরকে বলতঃ রসূলুল্লাহ্‌ -এর আগমনের পূর্বে আহ্‌লে-কিতাবরা সবাই তার নবুওয়ত সম্পর্কে অভিন্ন মত পোষণ করত, কিন্তু যখন তিনি আগমন করলেন, তখন তারা অস্বীকার করতে লাগল। কোরআনেরও অন্য এক আয়াতে এ সম্পর্কে বলা হয়েছেঃ আলোচ্য আয়াতে এ বিষয়টি এভাবে বর্ণিত হয়েছে যে, আশ্চর্যের বিষয়, রসূলের আগমন ও তাকে দেখার পূর্বে তো তাদের মধ্যে তার সম্পর্কে কোন মতবিরোধ ছিল না; সবাই তার নবুওয়ত সম্পর্কে একমত ছিল, কিন্তু যখন সুস্পষ্ট প্রমাণ অর্থাৎ শেষনবী আগমন করলেন, তখন তাদের মধ্যে বিভেদ সৃষ্টি হয়ে গেল। কেউ কেউ বিশ্বাস স্থাপন করে মুমিন হল এবং অনেকেই কাফের হয়ে গেল। সবশেষে পরিষ্কারভাবে বলে দেয়া হয়েছে, যেসব আহ্‌লি কিতাব ও মুশরিক এই রসূলকে মেনে নিতে অস্বীকার করবে তারা নিকৃষ্টতম সৃষ্টি। তাদের শাস্তি চিরস্তন জাহান্নাম। আর যারা ঈমান এনে সৎ কর্মের পথ অবলম্বন করবে এবং দুনিয়ায় আল্লাহ্‌কে ভয় করে জীবন যাপন করবে তারা সর্বোত্তম সৃষ্টি। তারা চিরকাল জান্নাতে থাকবে। এই তাদের পুরস্কার। তফসীর মাআরেফুল ক্বোরআন (১১ খন্ডের সংহ্মিপ্ত ব্যাখ্যা)। তাফহীমুল কোরআন। ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ। কোরআন শরীফ.অর্গ। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: আল বাইয়্যিনাহ কুরআন প্রবেশদ্বার
সপ্তগ্রাম বিধানসভা কেন্দ্র

সপ্তগ্রাম (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে বাঁশবেড়িয়া বিধানসভা কেন্দ্রেটি ২০১১ সালে অস্তিত্বের অবসান হয় এবং সপ্তগ্রাম একটি নতুন বিধানসভা তৈরি হয়। ভারতের সীমানা পুনর্নির্ধারণ কমিশনের নির্দেশিকা অনুসারে ১৯৩ নং সপ্তগ্রাম বিধানসভা কেন্দ্রটি বাঁশবেড়িয়া পৌরসভা এবং আকন্না,আমনান,গোস্বামী মালিপাড়া,হারিত এবং মাহানাদ গ্রামপঞ্চায়েতগুলি পোলবা দাদপুর সিডি ব্লকের অন্তর্গত এবং মগড়া-২ এবং সপ্তগ্রাম গ্রামপঞ্চায়েতগুলি চুঁচুড়া মগড়া সিডি ব্লকের অন্তর্গত। সপ্তগ্রাম বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত। "Delimitation Commission Order No. 18 dated 15 February 2006" (পিডিএফ)। পশ্চিমবঙ্গ (ইংরেজি ভাষায়)। ভারতের নির্বাচন কমিশন। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ জুলাই ২০১৫।  "General Elections, India, 2011, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ জুলাই ২০১৫।  "West Bengal Assembly Election 2016"। Saptagram (ইংরেজি ভাষায়)। Empowering India। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১ মে ২০১৬।